Document ID: 32014R1210

NÕUKOGU MÄÄRUS (EL) nr 1210/2014,
16. oktoober 2014,
kalapüügivõimaluste jaotamise kohta vastavalt protokollile, millega määratakse kindlaks Euroopa Ühenduse ja Guinea-Bissau Vabariigi vahelises kalandusalases partnerluslepingus sätestatud kalapüügivõimalused ja rahaline toetus
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 43 lõiget 3,
võttes arvesse Euroopa Komisjoni ettepanekut
ning arvestades järgmist:
(1)
Nõukogu kiitis 17. märtsil 2008 määrusega (EÜ) nr 241/2008 (1) heaks Euroopa Ühenduse ja Guinea-Bissau Vabariigi vahelise kalandusalase partnerluslepingu (edaspidi „leping”) sõlmimise.
(2)
Lepingu uus protokoll (edaspidi „protokoll”) parafeeriti 10. veebruaril 2012. Protokolliga nähakse ette liidu laevade kalapüügivõimalused Guinea-Bissau Vabariigi suveräänsete õiguste või kalandusalase jurisdiktsiooni all olevates vetes.
(3)
Nõukogu võttis 16. oktoobril 2014 vastu otsuse nr 2014/782/EL (2) protokolli allkirjastamise ja ajutise kohaldamise kohta.
(4)
Tuleks kindlaks määrata meetod kalapüügivõimaluste jaotamiseks liikmesriikide vahel protokolli kohaldamisajaks.
(5)
Kui selgub, et liidule protokolli alusel jaotatud kalapüügivõimalusi ei ole täielikult kasutatud, teavitab komisjon sellest asjaomaseid liikmesriike kooskõlas nõukogu määrusega (EÜ) nr 1006/2008 (3). Kui liikmesriik ei vasta nõukogu määratud tähtajaks, käsitatakse seda kinnitusena, et asjaomase liikmesriigi laevad ei kasuta kõnealusel perioodil oma kalapüügivõimalusi täielikult. Kõnealune tähtaeg tuleks kindlaks määrata.
(6)
Selleks et liidu laevad saaksid kalapüügitegevust jätkata, on protokolliga ette nähtud, et lepinguosalised kohaldavad seda ajutiselt alates selle allkirjastamise kuupäevast. Seega tuleks käesolevat määrust hakata kohaldama alates protokolli allkirjastamise kuupäevast,
ON VASTU VÕTNUD KÄESOLEVA MÄÄRUSE:
Artikkel 1
1. Protokollis, millega määratakse kindlaks Euroopa Ühenduse ja Guinea-Bissau Vabariigi vahelises kalandusalases partnerluslepingus sätestatud kalapüügivõimalused ja rahaline toetus, sätestatud kalapüügivõimalused jaotatakse liikmesriikide vahel järgmiselt:
a)
krevetikülmutustraalerid:
Hispaania
2 500 BRT
Kreeka
140 BRT
Portugal
1 060 BRT
b)
kala- ja peajalgsete külmutustraalerid:
Hispaania
2 900 BRT
Itaalia
375 BRT
Kreeka
225 BRT
c)
tuunikülmutusseinerid ja õngejadalaevad:
Hispaania
14 laeva
Prantsusmaa
12 laeva
Portugal
2 laeva
d)
ritvõngedega tuunipüügilaevad:
Hispaania
9 laeva
Prantsusmaa
3 laeva
2. Määruse (EÜ) nr 1006/2008 kohaldamine ei piira lepingut.
3. Kui lõikes 1 osutatud liikmesriikide kalapüügilubade taotlused ei hõlma kõiki neile protokolliga sätestatud püügivõimalusi, võtab komisjon määruse (EÜ) nr 1006/2008 artikli 10 kohaselt arvesse mis tahes muu liikmesriigi püügiloataotlust.
4. Määruse (EÜ) nr 1006/2008 artikli 10 lõikes 1 sätestatud tähtajaks, mille jooksul liikmesriigid peavad kinnitama, et nad ei kasuta täielikult neile lepinguga ettenähtud kalapüügivõimalusi, on kümme tööpäeva alates kuupäevast, mil komisjon edastas neile kõnealuse teabe.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse protokolli allkirjastamise kuupäevast.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 16. oktoober 2014

Labels: 18
15
5
6